b'\n_START_ARTICLE_\nKultarannikko (alue)\n_START_PARAGRAPH_\nKultarannikko on kultarikas alue, joka sijaitsee nyky\xc3\xa4\xc3\xa4n Ghanassa. Alue sijaitsee my\xc3\xb6s maa\xc3\xb6ljy\xc3\xa4 sek\xc3\xa4 maakaasua t\xc3\xa4ynn\xc3\xa4 olevalla Guineanlahdella L\xc3\xa4nsi-Afrikassa.\n_START_SECTION_\nEtymologia\n_START_PARAGRAPH_\nKultarannikko, Orjarannikko, Pippurirannikko sek\xc3\xa4 Norsunluurannikko nimettiin kaikki siell\xc3\xa4 sijaitsevien suurimpien tuontitavaroiden mukaan. Kultarannikko sijaitsi Norsunluunrannikosta it\xc3\xa4\xc3\xa4n ja Orjarannikosta l\xc3\xa4nteen._NEWLINE_Kultarannikko-termin aikaisimmat maininnat viittaavat kirjaimellisesti alueen rannikkoon eiv\xc3\xa4tk\xc3\xa4 juurikaan sen sis\xc3\xa4osiin. Vasta 1800-luvulla Kultarannikko kuvasi rannikon lis\xc3\xa4ksi my\xc3\xb6s suurempaa aluetta.\n_START_SECTION_\nHistoria\n_START_PARAGRAPH_\nKultarannikko tuli ensin Portugalin siirtomaaksi vuonna 1482, jolloin aluetta kutsuttiin Portugalin Kultarannikoksi. Vuonna 1642 samainen alue tuli osaksi Alankomaiden Kultarannikkoa, joka oli ollut Alankomaiden siirtomaana vuodesta 1598. Alankomaalaiset pysyiv\xc3\xa4t alueella vuoteen 1871, kunnes Brittil\xc3\xa4inen Kultarannikko otti haltuunsa heid\xc3\xa4n siirtokuntansa. _NEWLINE_Oli my\xc3\xb6s Brandenburgin Kultarannikko, joka perustettiin siirtomaana alueelle vuonna 1682. T\xc3\xa4st\xc3\xa4 alueesta tuli my\xc3\xb6hemmin Preussin Kultarannikko, joka myytiin vuonna 1721 Alankomaille. My\xc3\xb6s Ruotsilla oli asutuksia Kultarannikolla; Ruotsin Kultarannikko perustettiin vuonna 1650, mutta Tanska-Norja otti sen haltuunsa vuonna 1663 ja liitti sen osaksi Tanskan Kultarannikkoa. Tanskalaiset olivat olleet Kultarannikolla vuodesta 1658. Vuonna 1850 kaikista n\xc3\xa4ist\xc3\xa4 siirtokunnista tuli osa Brittil\xc3\xa4ist\xc3\xa4 Kultarannikkoa.'